
 讗讬驻讻讗 诪讗讬. 讻诇讜诪专 诪讬 诪讛谞讬讗 爪讜专转 讛驻转讞 讘讙讜讘讛讛 讜拽砖讬讗 诇专''转 讚讛讗 爪讜专转 讛驻转讞 讛讜讬 拽谞讛 诪讻讗谉 讜拽谞讛 诪讻讗谉 讜拽谞讛 注诇 讙讘讬讛谉 讚诇 拽谞讛 讚注诇 讙讘讬讛谉 诇讬转讻砖专 讘拽谞讛 讚诪讻讗谉 讜诪讻讗谉 讚讛讜讬 讻诇讞讬 诪砖讛讜 讜讬''诇 讚诪讬讘注讬讗 诇讬讛 讛讬讻讗 讚诇讗 诪讛谞讬 诇讞讬 讻诪讜 讘诪驻讜诇砖 讗讜 讘讬转专 诪注砖专 讚讘注讬 爪讜专转 讛驻转讞 讗讜 诇专' 讬讜住讬 讚讘注讬 诇讞讬 专讜讞讘 讙' 讜讘讛讻讬 诪讬转讜拽诪讗 谞诪讬 讘专讬讬转讗 讚诪讬讬转讬: 讞爪专 砖专讜讘讛 驻转讞讬诐 讜讞诇讜谞讜转. 讜讘驻讞讜转 诪注砖专 讚讗讬 讘讬转专 诪注砖专 讗驻讬诇讜 讘注讜诪讚 诪专讜讘讛 讛讗 讗转谞讬讬讛 专讘 爪专讬讱 诇诪注讟 讜讘讚' 讚驻谞讜转讬讛 讗讬讬专讬 讚诪砖谞讬 爪讚讚讬谉 诪讜讚讛 专讘 讚诪讛谞讬 爪讜专转 讛驻转讞 讚讗诪专讬谞谉 诇注讬诇 讛诇讻讛 讻转''拽 讜拽砖讬讗 讚诪讛讗讬 讘谞讬谉 讗讘 讗驻讬诇讜 诪讞讬爪讛 专讘讬注讬转 讬砖 诇诇诪讜讚 讚诇讗 诪讛谞讬 爪讜专转 讛驻转讞 讻讬 讛讬讻讬 讚诇讗 诪讛谞讬 讘讬转专 诪注砖专 讗驻讬诇讜 讘诪讞讬爪讛 讗讞转 讜讬''诇 讚讗讬谉 诇诇诪讜讚 讗诇讗 注诇 讚' 诪讞讬爪讜转 讚诪讞讬爪讛 讗讞转 讘讬转专 诪注砖专 讛讜讬 讻诪讜 驻专讜抓 诪专讜讘讛 讘讚' 诪讞讬爪讜转 讚诪讛 砖讗讜住专 讘讬转专 诪注砖专 诪砖讜诐 讚诇讗 诪讬拽专讬 驻转讞 讜诇讗 诪讛谞讬 诇讬讛 爪讜专转 讛驻转讞 讙诐 诇驻专讜抓 诪专讜讘讛 诪讚' 专讜讞讜转 诇讗 讬讜注讬诇 爪讜专转 讛驻转讞 讚驻转讞讗 讘讚' 专讜讞讜转 诇讗 注讘讚讬 讗讬谞砖讬 讗讘诇 讗诪讞讬爪讛 讗讞转 讚注讘讚讬 驻转讞 驻砖讬讟讗 讚诪讛谞讬 爪讜专转 讛驻转讞 讜注诇 讝讛 讗讬谉 砖讬讬讱 诇诇诪讜讚: 诪讛 讬转专 诪注砖专 讛讗讜住专 讘诪讘讜讬. 讜讗讬谉 诇讛拽砖讜转 诪讛 诇诪讘讜讬 砖讻谉 驻专爪转讜 讘讚' 讚讬转专 诪注砖专 谞诪讬 讗住专 讘讞爪专 讜诇讗 谞拽讟 诪讘讜讬 讗诇讗 诪砖讜诐 讚专讘 讗讬讬专讬 讘讬讛: 驻转讞讬 砖讬诪讗讬. 驻专''讞 驻转讞讬 讗专抓 讬砖专讗诇 砖讛讜讗 讗专抓 讘谞讬 砖诐: 讗讬诇讬诪讗 讘注砖专 讘讛讗 诇讬诪讗 专' 讬讜讞谞谉 讘砖讘转 诇讗. 讗讬谉 诇讛拽砖讜转 讚诪讗讬 驻专讬讱 讚讬诇诪讗 住讘专 讻谞讛专讚注讗 讚讗爪专讻讜讛讜 讚诇转讜转 讗驻讬诇讜 讘注砖专 讚讘讬转专 诪注砖专 砖诪讜讗诇 谞诪讬 诪讜讚讛 讚讛讜讬 讻诪驻讜诇砖 讚讻讗谉 讗讬讬专讬 讘讘拽注讛 砖讛讬讗 讻专诪诇讬转 讚诇讬讻讗 诪讗谉 讚驻诇讬讙 砖诇讗 讬讜注讬诇 爪讜专转 讛驻转讞 讻讚讗诪专讬谞谉 诇注讬诇 (讚' 讝.) 讗讱 拽砖讛 讚讛讗 专讘 讬讜住祝 讗住专 诇注讬诇 讗驻讬诇讜 讘注砖专 讛讜讗讬诇 讜驻专讜抓 诪专讜讘讛 讜讗驻讬诇讜 讘讻诇讛 诇讘拽注讛 讗讬讬专讬 讚讜诪讬讗 讚讬转专 诪注砖专 讚讗住专 讜讗驻讬诇讜 讘讻诇讛 诇讘拽注讛 诪讚诪讬讬转讬 诪专讘讬 讬讜讞谞谉 讚讗讬讬专讬 讘讘拽注讛 讗''讻 诪讛 驻专讬讱 讘讛讗 诇讬诪讗 专' 讬讜讞谞谉 讻讬讜谉 讚专讘 讬讜住祝 住讘专 讛讻讬 讜讬''诇 讚讗讬谉 诇讞讜砖 诇讚讘专讬 专讘 讬讜住祝 讛讜讗讬诇 讜谞讚讞讜 讜讗''转 讛讜讗讬诇 讜诪讛谞讬 爪讜专转 讛驻转讞 诪讻诇 讚' 专讜讞讜转 讗'''讻 讙讘讬 驻住讬 讘讬专讗讜转 诇诪讛 讛讜爪专讻讜 诇讗专讘注讛 讚讬讜诪讚讬谉 讜诇讗 讛讜讬 砖专讬 讗诇讗 诇讘讛诪讛 讘讬谉 诇专''诪 讜讘讬谉 诇专' 讬讛讜讚讛 讛讬讛 诇讛诐 诇注砖讜转 讚' 拽讜谞讚住讬谉 讜讝诪讜专讛 注诇 讙讘讬讛谉 诇专讘 讘注砖专 讜诇诪转谞讬' 讘讬转专 诪注砖专 讜讙讘讬 砖讬讬专讗 谞诪讬 讗诪讗讬 爪专讬讱 砖诇砖讛 讞讘诇讬诐 讝讛 诇诪注诇讛 诪讝讛 讗讜 拽谞讬诐 驻讞讜转 驻讞讜转 诪讙' 讬注砖讜 爪讜专转 讛驻转讞 诪讚' 专讜讞讜转 讜讗讜诪专 专''讬 诇驻讬 砖诇讗 讛讬讛 诪转拽讬讬诐 讻诇 讻讱 诪砖讜诐 讚讗转讜 讙诪诇讬 讜砖讚讜 诇讬讛 讜讙诐 讘拽诇 讬讻讜诇 诇讬驻讜诇 讘专讜讞 砖讗讬谞讛 诪爪讜讬讛 诇驻讬 砖讛讬讜 爪专讬讻讬谉 诇讛讙讘讬讛讜 诪谉 讛讙诪诇讬诐 讛谞讻谞住讬诐 砖诐 诇砖转讜转 讜讻谉 讘砖讬讬专讗 讜注讜讚 讚讘砖讬讬专讗 讗讬谉 诇讛转讬专 讻诪讜 讘讞爪专 砖诪讜拽祝 诇讚讬专讛 讜专讬爪讘''讗 诪驻专砖 讚讛讻讗 诇讗 讗讬讬专讬 讘讚' 讚驻谞讜转 讜讛''驻 讻讱 讛转讬专讜 诇注谞讬谉 砖讘转 讘诪驻讜诇砖 讚讛讬讬谞讜 讘' 诪讞讬爪讜转 讚讘' 诪讞讬爪讜转 诇注谞讬谉 砖讘转 讛讜讬 讻讚' 诪讞讬爪讜转 诇注谞讬谉 讻诇讗讬诐 讚讘讻诇讗讬诐 讗讬谉 讞讬诇讜拽 讘讬谉 讘' 诇讚' 讜讛砖转讗 驻专讬讱 砖驻讬专 讘讛讗 诇讬诪讗 专讘讬 讬讜讞谞谉 讘砖讘转 诇讗 讚讘讘' 诪讞讬爪讜转 讗讬谉 诇讞讜砖 讗诐 驻专讜抓 诪专讜讘讛 讜讛砖专 诪拽讜爪讬 诪驻专砖 讚讛讻讬 驻讬专讜砖讗 讘讛讗 诇讬诪讗 专讘讬 讬讜讞谞谉 讘砖讘转 诇讗 讗讬 诇讬转 诇讬讛 讚专讘 讚讗诪专 讘讬转专 诪注砖专 诇讗 诪讛谞讬 爪讜专转 讛驻转讞 讚讛讗 讚讗诪专 专讘 讬讜住祝 爪讜专转 讛驻转讞 诇讗 诪讛谞讬讗 讘驻专讜抓 诪专讜讘讛 讛讬讬谞讜 诪讚讘专讬 专讘 讚讗住专 讘讬转专 诪注砖专 讗诇讗 诇讗讜 讘讬转专 诪注砖专 住''诇 诇专讘讬 讬讜讞谞谉 讻专讘 讚诇讗 诪讛谞讬 爪讜专转 讛驻转讞 讜诇讻讱 讗驻讬诇讜 讘注砖专 拽讗诪专 专讘讬 讬讜讞谞谉 讘砖讘转 讚诇讗 诪讛谞讬 爪讜专转 讛驻转讞 诪砖讜诐 讚驻专讜抓 诪专讜讘讛 诇专讘 讬讜住祝 讗住讜专 讗驻讬诇讜 注''讬 爪讜专转 讛驻转讞 讚讗讬转 诇讬讛 讘谞讬谉 讗讘: 

专讘讬谞讜 讞谞谞讗诇

讗诪诇转专讗 讗住讬拽谞讗 讚诇讗 诪讛谞讬讗 讘专讞讘讛. 



讗诪专 专讘 讬讜住祝 诪讚讘专讬 专讘讬谞讜. 专讘 讚讗诪专 爪专讬讱 诇诪注讟 谞诇诪讚 讞爪专 砖专讜讘讛 驻转讞讬诐 讜讞诇讜谞讜转 讗讬谞讛 谞讬转专转 讘爪讜专转 讛驻转讞 讛讜讗讬诇 讜讬讜转专 诪注砖专 讗住讜专 讘诪讘讜讬. 



讜驻专讜抓 诪专讜讘讛 注诇 讛注讜诪讚 讗住讜专 讘讞爪专 砖讬砖 诇讛 爪讜专转 讛驻转讞. 诪讛 讬讜转专 诪注砖专 讛讗讜住专 讘诪讘讜讬 讗讬谞讜 [谞讬转专] 诇讚讘专讬 专讘 讘爪讜专转 讛驻转讞 讗祝 驻专讜抓 诪专讜讘讛 注诇 讛注讜诪讚 讻讜'. 



(驻讬') 诪讛 诇讬转专 诪注砖专 砖讻谉 诇讗 讛转专转' 讘讜 讗爪诇 驻住讬 讘讬专讗讜转 诇专' 诪讗讬专 [驻讬'] 讚讗诪专 讘' 讚讘讬拽讜转 砖诇 讘拽专 谞诪爪讗讜 专讞讘 讜' 驻专讜转 讻砖注讜诪讚讜转 讘砖讜专讛 讗讞转 讝讜 讗爪诇 讝讜 注讜讘讬 讻诇 驻专讛 讜驻专讛 讗诪讛 讜讘' 砖诇讬砖讬 讗诪讛. 谞诪爪讗 讘砖砖 驻专讜转 注砖专 讗诪讜转 诇专' 诪讗讬专 讗讘诇 诇专' 讬讛讜讚讛 讚讗诪专 讞' 驻专讜转 讛谉 讬"讙 讗诪讜转 讜砖诇讬砖 讗讘诇 驻专讜抓 诪专讜讘讛 注诇 讛注讜诪讚 诇讚讘专讬 讛讻诇 诪讜转专. 驻讬' 讛讚讬讜诪转 专讞讘讜 讜' 讟驻讞讬诐 讜讘讬谉 讚讬讜诪转 诇讚讬讜诪转 驻专讜抓 诇专' 诪讗讬专 讬' 讗诪讜转 讜诇专' 讬讛讜讚讛 讬"讙 讗诪讜转 讜砖诇讬砖 诇讬诪讗 诪住讬讬注 诇讬讛 诇专讘 讚驻谞讜转 讛诇诇讜 砖专讘讛 讘讛谉 驻转讞讬诐 讜讞诇讜谞讜转 讻砖专讜转 讜讘诇讘讚 砖讬讛讗 注讜诪讚 诪专讜讘讛 注诇 讛驻专讜抓. 



讜讚讞讛 专讘 讻讛谞讗 讜讗诪专 讛讗 讚转谞讬 讘驻转讞讬诐 讜讞诇讜谞讜转 讛诇诇讜 注讚 砖讬讛讗 注讜诪讚 诪专讜讘讛 注诇 讛驻专讜抓 诪砖讜诐 讚驻转讞讬诐 讛诇诇讜 驻讬转讞讬 砖讬诪讗讬 谞讬谞讛讜 讚诇讬转 诇讛讜 转拽专讛 讗讜 诪砖拽讜祝. 驻讬' 砖讬诪讗讬 砖诇 讗"讬 砖讛讬讗 讗专抓 讘谞讬 砖诐. 



讜讗祝 专' 讬讜讞谞谉 住讘专 诇讛 诇讛讗 讚专讘 讚讗诪专 讛专讞讘 诪注砖专 讗诪讜转 讗注"驻 砖讬砖 诇讜 爪讜专转 讛驻转讞 爪专讬讱 诇诪注讟 讚爪讜专转 讛驻转讞 讘讬讜转专 诪注砖专 讗讬谞讛 谞讬转专转. 讜讗诪专讬谞谉 诪注砖讛 讘讗讞讚 诪讘拽注转 讘讬转 讞讜讜专转谉 砖谞注抓 讚' 拽讜谞讚住讬谉 讘讚' 驻讬谞讜转 讛砖讚讛 讻注谞讬谉 讚讗诪专讬谉 讜讘讬谉 讗诇讜 拽讜谞讚住讬谉 拽谞讬诐 讝讛 讗爪诇 讝讛 讘驻讞讜转 诪讙' 讟驻讞讬诐 讻讚讬 砖转讛讬讛 讻诪讜 诪讞讬爪讛 讜诪转讞 讝诪讜专讛 注诇讬讛谉 讘砖讘讬诇 砖诇讗 讬讜砖诪诪讜 讜讬驻诇讜 讝讜诇转讬 诪拽讜诐 讛驻转讞. 



讜讗诪专 专讬砖 诇拽讬砖 讻砖诐 砖讛讬讗 诪讞讬爪讛 诇讻诇讗讬诐 讻讱 讛讬讗 诪讞讬爪讛 诇砖讘转 讜专' 讬讜讞谞谉 讗诪专 诇讻诇讗讬诐 讛转讬专讜 讜诇讗 诇砖讘转. 



讘诪讗讬 注住拽讬谞谉 讗讬 谞讬诪讗 讘注讜砖讛 驻转讞讜 诪谉 讛爪讚 讻诇讜诪专 讛注诪讬讚 诪讝讜讝讜转 讘诇讗 转拽专讛 讗诇讗 拽谞讛 诪讬讻谉 讜拽谞讛 诪讬讻谉 讜讛讗诪专 专讘 讞住讚讗 爪讜专转 讛驻转讞 砖注砖讗讛 诪谉 讛爪讚 诇讗 注砖讛 讻诇讜诐 讗诇讗 诇注讜诇诐 砖注砖讛 拽谞讛 诪讬讻谉 讜拽谞讛 诪讬讻谉 讜拽谞讛 讗讞专 注诇讬讛谉. 讜讻讬 讛讗讬 讙讜讜谞讗 爪讜专转 讛驻转讞 诪注诇讬讗 讛讜讗. 讜讗诐 专讜讞讘 讝讛 讛驻转讞 注砖专 讗诪讜转 讗诪讗讬 讗"专 讬讜讞谞谉 讗讘诇 诇讗 诇砖讘转 讗诇讗 讻讙讜谉 砖讬砖 讘驻转讞讜 讬转专 诪注砖专. 讜讗"专 讬讜讞谞谉 讗注"驻 砖讬砖 砖诐 爪讜专转 讛驻转讞 (注砖专 讗诪讜转) 讻讬讜谉 讚驻转讞讜 讬转专 诪注砖专 诇讗 注砖讛 讻诇讜诐 砖"诪 讚专' 讬讜讞谞谉 讻专讘 住讘讬专讗 诇讬讛 讚讗诪专 讚讛专讞讘 诪注砖专 讗诪讜转 讬诪注讟. 



讜讚讞讬谞谉 诇讗 诇注讜诇诐 诇讗 谞转谉 拽谞讛 注诇 讙讘讬讛谉 讜诇讗 注砖讛 讛驻转讞 讗诇讗 拽谞讛 诪讬讻谉 讜拽谞讛 诪讬讻谉 讜讝讛讜 爪讜专转 讛驻转讞 诪谉 讛爪讚. 讻诇讜诪专 讬砖 诇讜 诪讝讜讝讜转 诪谉 讛爪讚讚讬谉 讜讗讬谉 转拽专讛 注诇 讙讘讬讛谉 讜讘讚专讘 讞住讚讗 驻诇讬讙讬 讚讗诪专 讛注讜砖讛 爪讜专转 讛驻转讞 诪谉 讛爪讚 诇讗 注砖讛 讻诇讜诐. 专' 讬讜讞谞谉 讗讬转 诇讬讛 讚专讘 讞住讚讗.





专砖讘"讗

讗讬驻讻讗 诪讗讬. 讻诇讜诪专: 诪讬 诪讛谞讬讗 爪讜专转 驻转讞 讘讙讜讘讛讛. 讛拽砖讛 专讘谞讜 转诐 讝讻专讜谞讜 诇讘专讻讛 讜转讬驻讜拽 诇讬讛 诪砖讜诐 诇讞讬 讚爪讜专转 驻转讞 讛讬讬谞讜 拽谞讛 诪讻讗谉 讜拽谞讛 诪讻讗谉 讜拽谞讛 注诇 讙讘讬讛谉, 讜讛诇讻讱 讚诇 拽谞讛 讚注诇 讙讘讬讛谉 讜诇讞讬讬诐 谞诪讬 讗讬讻讗. 讜转讬专抓 讚谞驻拽讗 诪讬谞讛 诇诪讘讜讬 讛诪驻讜诇砖 讚诇讗 住讙讬 诇讬讛 讘诇讞讬          讗诇讗 讘爪讜专转 驻转讞. 讗讬 谞诪讬 讬砖 诇讜诪专 讚谞驻拽讗 诪讬谞讛 诇专讞讘 诪注砖专.



诪讗讬 诇讗讜 讗住讬驻讗 诇讗 讗专讬砖讗. 讜讛诇讻讱 讗诪诇转专讗 讘专讞讘讛 诇讗 讗驻砖讬讟讗. 讜讬砖 诪讬 砖讗讜诪专 (专讗讘"讚) 讚诇拽讜诇讗 讗讝诇讬谞谉 讚诪讞讬爪讛 专讘讬注讬转 讚专讘谞谉 讛讬讗 讜住驻讬拽讗 讚专讘谞谉 诇拽讜诇讗. 讜讬砖 诪讬 砖讗讜诪专 讚讻讬讜谉 讚注讬拽专 诪讞讬爪讜转 讚讗讜专讬讬转讗 讗祝 讘专讘讬注讬转 谞诪讬 讗讝诇讬谞谉 诇讞讜诪专讗 讻砖诇 转讜专讛. 讜诇讝讛 讚注转讬 谞讜讟讛, 讜讻讚讗诪专讬谞谉 诇拽诪谉 讘驻专拽 (诪砖转转驻讬谉) [讞诇讜谉] (注讬专讜讘讬谉 驻讗, 讘 讜讘驻专拽 讻诇 讙讙讜转 (注讬专讜讘讬谉 爪讛, 讗)) 讗诪专 砖诪讜讗诇 讻诇 诪拽讜诐 砖砖谞讛 专' 讬讛讜讚讛 讘注讬专讜讘讬谉 讛诇讻讛 讻诪讜转讜, 讜讗讬讘注讬 诇讛讜 诪讬 讗诪专 砖诪讜讗诇 讗驻讬诇讜 讘诪讘讜讬 砖谞讟诇讛 拽讜专转讜 讗讜 诇讞讬讬讜, 讜诪讛讚专讬谞谉 讘注讬专讜讘讬谉 讗诪专转讬 讜诇讗 讘诪讞讬爪讜转. 讗诇诪讗 讗驻讬诇讜 讘诪讞讬爪讛 专讘讬注讬转 诇讗 讛诇讻讜 讘讛 诇拽讜诇讗 诪砖讜诐 讚注讬拽专 诪讞讬爪讜转 讚讗讜专讬讬转讗. 讜讻注谞讬谉 讝讛 讙"讻 讗诪专讜 诇拽诪谉 讘驻专拽 讘讻诇 诪注专讘讬谉 (注讬专讜讘讬谉 诇讛, 讘 诇讜, 讗) 讙讘讬 专' 讬讜住讬 讗讜诪专 住驻拽 注讬专讜讘 讻砖专 讜讗拽砖讬谞谉 诪讚讬讚讬讛 诇讚讬讚讬讛 讚讗诪专 讙讘讬 谞讙注 诇讗讞讚 讘诇讬诇讛 讜诇诪讞专 讛砖讻讬诐 讜诪爪讗讜 诪转 砖讛讜讗 讟诪讗, 讜驻专讬拽 专讘 讛讜谞讗 讘专 讞讬谞谞讗 砖讗谞讬 讟讜诪讗讛 讛讜讗讬诇 讜讬砖 诇讛 注讬拽专 诪谉 讛转讜专讛, 砖讘转 谞诪讬 讬砖 诇讛 注讬拽专 诪谉 讛转讜专讛, 讜驻专拽讬谞谉 拽住讘专 专' 讬讜住讬 转讞讜诪讬谉 讚专讘谞谉. 讚讗诇诪讗 讻诇 砖讬砖 诇讜 注讬拽专 诪谉 讛转讜专讛 诇讗 诪拽讬诇讬谞谉 讘住驻拽讜.



讞爪专 砖专讬讘讛 驻转讞讬诐 讜讞诇讜谞讜转. 驻讬专砖 专砖"讬 讝"诇: 讘讗专讘注 讚驻谞讜转讬讛. 讜讻谉 注讬拽专, 讚讗讬诇讜 讘专讘讬注讬转 讜讘砖诇讬砖讬转 诪讜讚讛 讘讛讜 专讘, 讚讛讗 诪住讬拽 诇讬讛 讙讘讬 诪讘讜讗讜转 讛诪驻讜诇砖讬谉 讻转"拽 讚讗诪专 注讜砖讛 爪讜专转 驻转讞 诪讻讗谉 讜诇讞讬 讜拽讜专讛 诪讻讗谉 (诇注讬诇 注讬专讜讘讬谉 讝, 讘). 讜注讜讚 驻专砖"讬 讝"诇 讚驻转讞讬诐 讗诇讜 讗驻讬诇讜 驻讞讜转讬诐 诪注砖专. 讜讻谉 注讬拽专, 讚讗讬 讘专讞讘讬谉 诪注砖专 讗驻讬诇讜 讞讚 谞诪讬 讚诇专讘 诇讗 诪讛谞讬 诇讬讛 爪讜专转 驻转讞. 讜讗"转 讗"讻 诪讗讬 拽讗诪专 诇拽诪谉 讘诪讗讬 注住拽讬谞谉 讗讬诇讬诪讗 讘注砖专 讘讛讗  诇讬诪讗 专' 讬讜讞谞谉 诇砖讘转 诇讗, 讜讗诐 讗讬转讗 诪讗讬 拽讜砖讬讗 讚诇诪讗 住讘专 诇讬讛 讻专讘. 讜转讬专爪讜 讘转讜住驻讜转 (讚"讛 讗讬诇讬诪讗) 讚讗讬谉 转讜驻住 讻注讬拽专 讚讘专讬 专讘 讬讜住祝 讚讛讗 讘谞讬谉 讗讘 讚拽讗 注讘讬讚 讗讬驻专讬讱. 讜诇讬 谞专讗讛 讚拽讜砖讬讗 讝讜 讗讬谉 诇讛 注讬拽专, 讚讛转诐 诇诪讬诇祝 诪讬谞讛 讚专' 讬讜讞谞谉 讻专讘 住"诇 讚讘讬转专 诪注砖专 诇讗 诪讛谞讬 诇讬讛 爪讜专转 驻转讞, 讜讗"讻 砖驻讬专 拽讗 讚讬讬拽 讘讛讗 诇讬诪讗 专' 讬讜讞谞谉 讚诇砖讘转 诇讗, 讚诪讗讬 讗诪专转 讗讬谉 讚讚诇诪讗 讻专讘 讬讜住祝 住"诇 讚讘驻专讜抓 诪专讜讘讛 注诇 讛注讜诪讚 诇讗 诪讛谞讬 诇讬讛 爪讜专转 驻转讞, 讛讬讗 讙讜驻讛 诪谞讬谉 诪讚讗诪专讬谞谉 讚爪讜专转 驻转讞 诇讗 诪讛谞讬 讘专讞讘 诪注砖专 讜诪讘谞讬谉 讗讘 讚讬讚讬讛 讙诪专讬谞谉 诇讛, 讗"讻 讛讬讗 讙讜驻讛 诪讬讬转讬 诇谉 诇诪讬诪专 讚专' 讬讜讞谞谉 讻专讘 住"诇 讚爪讜专转 驻转讞 讘专讜讞讘讛 讚诇讗 诪讛谞讬. 讜讝讛 谞专讗讛 诇讬 注讬拽专.



诪讛 讬转专 诪注砖专 讛讗讜住专 讘诪讘讜讬 诇讗 诪讛谞讬 爪讜专转 驻转讞 讜讻讜'. 讜讗讬讻讗 诇诪讬讚拽 讟讜讘讗 讚讗"讻 讗驻讬诇讜 讘讚讜驻谉 专讘讬注讬转 谞诪讬 诇讗 转讬讛谞讬 爪讜专转 驻转讞 讘驻专讜抓 诪专讜讘讛 注诇 讛注讜诪讚 讚讛讗 讘讬转专 诪注砖专 诇讗 诪讛谞讬 诇讬讛 诇专讘 讗驻讬诇讜 讘讚讜驻谉 专讘讬注讬转. 讜爪"注.



谞注抓 讗专讘注 拽讜谞讚讬住讬谉 讘讗专讘注 驻谞讜转 讛砖讚讛 讜诪转讞 讝诪讜专讛 注诇 讙讘讬讛谉. 驻讬专砖 专"讞 讝"诇: 讜讘讬谉 拽讜谞讚住 讜拽讜谞讚住 谞注抓 拽谞讬诐 讘驻讞讜转 驻讞讜转 诪讙' 讟驻讞讬诐 讜诪转讞 讝诪讜专讛 注诇 讙讘讬 讗讜转谉 讛拽谞讬诐 讻讚讬 砖诇讗 讬驻诇讜 讜讛谞讬讞 诪拽讜诐 讗讞讚 专讞讘 诇驻转讞. 讜讛讗 讚讗诪专讬谞谉:



 讘诪讗讬 注住拽讬谞谉 讗讬诇讬诪讗 诪谉 讛爪讚. 驻讬专砖 讛讜讗 讝"诇 [砖讗讬谉] 驻转讞讬诐 诇讛谉 讗诇讗 讛爪讚讚讬谉 诇讘讚, 讻诇讜诪专: 砖讗讬谉 诇讛诐 诪砖拽讜祝 讗诇讗 诪讝讜讝讜转 诇讘讚.



 讗诇讗 注诇 讙讘谉. 讻诇讜诪专: 砖讬砖 诇讛诐 诪砖拽讜祝 注诇 讙讘谉.
讜讗讬谞讜 诪讞讜讜专 讘注讬谞讬 讻诇诇, 讞讚讗 讚讛讬讗讱 讬讗诪专 讜诪转讞 讝诪讜专讛 注诇 讙讘讬讛谉 注诇 讛拽谞讬诐 砖诇讗 谞讝讻专讜 讻诇诇. 讜诪讬讛讜 讘讬专讜砖诇诪讬 谞专讗讛 讻讚讘专讬讜, 讚讙专住讬' 讛转诐 讘驻专拽 拽诪讗 讚诪讻诇转讬谉 (讛"讟) 诪转谞讬' 讚诪拽讬驻讬谉 砖诇砖讛 讞讘诇讬诐 专' 砖诪注讜谉 讘谉 诇拽讬砖 讘砖诐 专' 讬讛讜讚讛           讘"专 讞谞讬谞讗 谞注抓 讗专讘注 拽谞讬诐 讘讗专讘注 讝讜讬讜转 讛讻专诐 讜拽砖专 讙诪讬 诪诇诪注诇谉 诪爪讬诇 诪砖讜诐 驻讬讗讛, 专' 讬讜讞谞谉 讗诪专 讻诪讞讬爪讜转 砖讘转 讻谉 诪讞讬爪讜转 讻诇讗讬诐, 讗诪专 专' 讬讜讞谞谉 诪注砖讛 砖讛诇讱 专' 讬讛讜砖注 讘谉 拽专讞讛 讗爪诇 专' 讬讜讞谞谉 讘谉 谞讜专讬 诇谞讙谞讙讚, 讜讛专讗讛讜 砖讚讛 讗讞转 (讜讘讞讘专转讛) [讜讘转讞讘专转讗] 讛讬转讛 谞拽专讗转 讜讛讬讜 砖诐 驻专爪讜转 讬转专 诪注砖专 讜讛讬讛 谞讜讟诇 讗注讬谉 讜住讜转诐 讚讜拽专谞讬谉 讜住讜转专 注讚 砖诪讬注讟谉 驻讞讜转 诪注砖专 讜讗诪专 讻讝讜 讻谉 诪讞讬爪转 砖讘转 注"讻. 讜诪讬讛讜 讘讙诪专讬谉 诇讗 诪砖诪注 讛讻讬. 讜注讜讚 讚诇砖讜谉 诪谉 讛爪讚 讗讬谞讜 诪讬讜砖讘 诇驻讬专讜砖讜 讚讛讜"诇 诇诪讬诪专 讗讬诇讬诪讗 讚诇讬讻讗 转拽专讛 讜讻诇砖讜谉 砖讗诪专 讘住诪讜讱. 讜注讜讚 讛讬讻讬 拽专讬 诇讬讛 专讘 讞住讚讗 爪讜专转 驻转讞, 讜注讜讚 讚讘讛讚讬讛 讗诪专讬谞谉 诇拽诪谉 诪爪讗讜 砖讬讜砖讘 讘讬谉 讛讗讬诇谞讜转 讜诪转讞 讝诪讜专讛 讘讬谉 讗讬诇谉 诇讗讬诇谉 讜讗诪专 诇讜 讗诐 讙驻谞讬诐 讻讗谉 诪讛讜 诇讝专讜注 讻讗谉 讜讗诪专 诇讜 讘注砖专 诪讜转专 讬转专 诪注砖专 讗住讜专 讜讗诪专讬谞谉 讘诪讗讬 注住拽讬谞谉 讗讬诇讬诪讗 注诇 讙讘谉 讘讛讗 诇讬诪讗 讬转专 诪注砖专 讗住讜专, 讗诇讗 诪谉 讛爪讚. 讜讗诐 讻驻讬专讜砖讜 讝"诇 讛讬讗讱 讗驻砖专 诇讜诪专 讻谉 讜讛讗 讘讛讚讬讗 拽转谞讬 讜诪转讞 讝诪讜专讛 讘讬谉 讗讬诇谉 诇讗讬诇谉.
讜专讘谞讜 讗诇驻住讬 讝"诇 驻讬专砖, 诪谉 讛爪讚 砖注砖讛 讛驻转讞 诇爪讚 讛讻讜转诇 诪诪砖 讜诇讗 讘讗诪爪注 讛诪讞讬爪讛. 讜讙诐 讝讛 讛讜诇讱 拽爪转 注诇 讚专讱 驻讬专讜砖讜 砖诇 专"讞 砖驻讬专砖 砖谞注抓 拽谞讬诐 讘讬谉 讛拽讜谞讚住讬谉. 讜讗讬谞讜 谞专讗讛 讻诪讜 (砖讗诪专讜) [砖讗诪专谞讜), 讚讻讬讜谉 砖讗诪专讜 讜谞注抓 讗专讘注 拽讜谞讚住讬谉 讘讗专讘注 驻谞讜转 讛砖讚讛 诪砖诪注 讚诇讗 注砖讛 讘讜 讬讜转专 诪讻讗谉. 讜注讜讚 讚诪讗讬 拽讗诪专 讗诇讗 注诇 讙讘谉 讛讜讛 诇讬讛 诇诪讬诪专 讗诇讗 讘讗诪爪注. 讜注讜讚 讚讘讻讬 讛讗 诇讗 (讗诪专讬谞谉) 拽讗诪专 专讘 讞住讚讗 砖爪讜专转 驻转讞 砖注砖讗讛 诪谉 讛爪讚 诇讗 注砖讛 讜诇讗 讻诇讜诐, 砖诇讗 诪爪讬谞讜 讗诇讗 讘拽专谉 讝讜讬转, 讻诇讜诪专: 砖讗讜讻诇 砖转讬 讝讜讬讜转 砖诇 讛讻讜转诇讬诐 讗讘诇 讘爪讚讜 砖诇 讻讜转诇 住诪讜讱 诪诪砖 诇拽专谉 讗诪讗讬 诇讗.
讜讛驻讬专讜砖 讛谞讻讜谉 诪讛 砖驻讬专砖 专砖"讬 讝"诇 砖讗讬谉 砖诐 讗诇讗 讗专讘注 拽讜谞讚住讬谉 讘诇讘讚 讘讗专讘注 讛驻讗讜转 讜诪转讞 讝诪讜专讛 注诇 讙讘讬 讛拽讜谞讚住讬谉 诪诪砖 诇讛讬讜转 诇讜 诇驻转讞 讚拽谞讛 诪讻讗谉 讜拽谞讛 诪讻讗谉 讜拽谞讛 注诇 讙讘讬讛谉, 讜诪谉 讛爪讚 讛讬讬谞讜 (砖诪转讞) [砖诇讗 诪转讞] 讛讝诪讜专讛 诇诪注诇讛 讘专讗砖 讛拽讜谞讚讬住讬谉 [讗诇讗 讘讗诪爪注 讛拽讜] 讜注诇 讙讘谉 讛讬讬谞讜 注诇 讙讘谉 诪诪砖. 讜讗"转 讗"讻 讛砖转讗 讚讗住讬拽谞讗 讚诪谉 讛爪讚  驻诇讬讙讬 讗讘诇 注诇 讙讘谉 讗驻讬诇讜 讘讬转专 诪注砖专 砖专讬 讗驻讬诇讜 诇砖讘转, 讗"讻 诇诪讗讬 讗爪讟专讬讻讬 诇驻住讬 讘讬专讗讜转 讜诇讘讛诪转 注讜诇讬 专讙诇讬诐 讘诇讘讚 (讻讗, 讗), 讬诪转讞讜 讝诪讜专讛 注诇 讙讘讬 讛驻住讬谉 讜讗驻讬诇讜 专讞讜拽讬诐 讻诪讛 砖讬专爪讜 讜讗驻讬诇讜 诇讟诇讟讜诇讬 讘讛讜 诇讙诪专讬, 讜讻谉 诇注谞讬谉 砖讬讬专讗 砖讛讜爪专讻讜 诇砖诇砖讛 讞讘诇讬诐 (诇讛诇谉 注讬专讜讘讬谉 讟讝, 讘) 讘讞讘诇 讗讞讚 住讙讬 讜注诇 讙讘讬 讛拽讜谞讚住讬谉. 转讬专爪讜 讘转讜住驻讜转 (讚"讛 讗讬诇讬诪讗) 讚讗讬谉 讛讻讬 谞诪讬, 讗诇讗 诪砖讜诐 讚讛讜爪专讻讜 诇转拽谉 讻讚讬 砖讬讻谞住讜 砖诐 讘讛诪转诐 讜讙诪诇讬讛诐 讟注讜谞讬谉 砖讛诐 讙讘讜讛讬谉 诪讗讚 讜诇讗 讛讬讛 诪转拽讬讬诐 讻诇 讻讱 讚讗转讜 讙诪诇讬 讜砖讚讜 诇讬讛, 讜讻注谞讬谉 砖讗诪专讜 诇拽诪谉 讙讘讬 专讞讘讛 讚讛讜讛 讘驻讜诐 谞讛专讗 讘驻专拽 驻住讬谉 (讻讚, 讘), 讜注讜讚 砖讛讬讛 谞拽诇 砖讬驻诇讜 讗驻讬诇讜 讘专讜讞 诪爪讜讬讛 砖讛讬讜 爪专讬讻讬谉 诇讛讙讘讬讛 (讛专讞讘讛) [讛讝诪讜专讛] 诪驻谞讬 讛讙诪诇讬诐 砖谞讻谞住讬谉 砖诐.
讜诇拽诪谉 讘驻专拽讬谉 讙讘讬 诪转谞讬' 讚讞讘诇讬诐 讙专住讬谞谉 讘讬专讜砖诇诪讬 (讛"讟) 讗"专 讝注讬专讗 诪讜讚讛 专' 砖诪注讜谉 讘谉 诇拽讬砖 诇注谞讬谉 砖讘转 砖讗讬谉 驻讗讛 诪爪诇转 讬转专 诪注砖专, 讗"专 讞讙讬 诪转谞讬' 讗诪专讛 讻谉 诪拽讬驻讬谉 砖诇砖讛 讞讘诇讬诐 讝讛 诇诪注诇讛 诪讝讛 讗诐 讗讜诪专 讗转 砖讛驻讗讛 诪爪诇转 讬转专 诪注砖专 讚讬讜 讞讘诇 讗讞讚 注"讻. 讜诪讬讛讜 诇讗 诪砖诪注 讛讻讬谉 讗诇讗 讗驻讬诇讜 讘讬转专 诪注砖专, 讜讚讜拽讗 注诇 讙讘讬讛谉. 讜诇注谞讬谉 讙讜讘讛讛 谞诪讬 诪砖诪注 讚讚讬谉 驻转讞 诪诪砖 讬讛讬讘 诇讬讛 讜讗驻讬诇讜 讙讘讜讛 诪注砖专讬诐 讜讗驻讬诇讜 诇注谞讬谉 砖讘转, 砖讛专讬 注砖讗讜讛讜 讻讗谉 讻爪讜专转 驻转讞 诪诪砖 讻诇 砖讛讜讗 注诇 讙讘谉. 讜讘讬专讜砖诇诪讬 谞讞诇拽讜 讘讚讘专 讝讛 讚讙专住讬谞谉 讛转诐 讘诪转谞讬' 讚诪拽讬驻讬谉 砖诇砖讛 讞讘诇讬诐, 专' 讝注讬专讗 专' 讗讘讚讜诪讗 讚讞讬驻讗 讘砖诐 专' 砖诪注讜谉 诇拽讬砖 诇讙讜讘讛 讗驻讬诇讜 注讚 诪讗讛 讗诪讛, 讗"专 讬讜讚谉 讛讚讗 讚转讬诪讗 诇注谞讬谉 讻诇讗讬诐 讗讘诇 诇注谞讬谉 砖讘转 诇讗 转讛讗 驻讗讛 讙讘讜讛讛 诪谉 讛拽讜专讛, 讗"专 讬讜住祝 讛讬讗 讻诇讗讬诐 讛讬讗 砖讘转.



讘诪讗讬 注住拽讬谞谉 讗讬诇讬诪讗 讘注砖专 讘讛讗 诇讬诪讗 专' 讬讜讞谞谉 讜讻讜'. 讜讗"转 诪讗讬 拽讜砖讬讗 讚诇诪讗 诪砖讜诐 讚住讘专 诇讬讛 讻讞谞谞讬讛 (诇注讬诇 注讬专讜讘讬谉 讜, 讗) 讚诪爪专讬讱 讚诇转. 讜讻讬 转讬诪讗 讚讗驻讬诇讜 讞谞谞讬讛 诇讗 拽讗诪专 讗诇讗 讘专讞讘 诪注砖专 讜讛讗 讘讛讛讜讗 诪讘讜讬 注拽讜诐 (讞, 讘) 讚讛讜讛 讘谞讛专讚注讗 讗诪专讬谞谉 讚专诪讜 注诇讬讛 讞讜诪专讬讛 讚专讘 讜讞讜诪专讬讛 讚砖诪讜讗诇 讜讗爪专讻讜讛 讚诇转讜转 讜讛讗 讗诪专 砖诪讜讗诇 转讜专转讜 (讜讻转讘 诇讛) [讻住转讜诐], 讻专讘          讚讗诪专 转讜专转讜 讻诪驻讜诇砖, 讜讗讬 讘讬转专 诪注砖专 讚讜拽讗 讛讗 诪讜讚讛 砖诪讜讗诇 讘讬转专 诪注砖专 砖讛讜讗 讻诪驻讜诇砖, 讜讻讚讗诪专讬谞谉 诇注讬诇 (注讬专讜讘讬谉 讜, 讗) 讘诪讗讬 讗讬诇讬诪讗 讘讬转专 诪注砖专 讘讛讗 诇讬诪讗 砖诪讜讗诇 转讜专转讜 讻住转讜诐. 讜讬"诇 讚讛讻讗 砖讚讛 讛讬讛 讚讛讬讬谞讜 讘拽注讛, 讜讚讻讜诇讬 注诇诪讗 讘讘拽注讛 住讙讬 诇讬讛 讘爪讜专转 驻转讞, 讜讻讚讗诪专讬谞谉 诇注讬诇 (注讬专讜讘讬谉 讝, 讗) 住专讟讬讗 诪讻讗谉 讜讘拽注讛 诪讻讗谉 讘拽注讛 诪讻讗谉 讜讘拽注讛 诪讻讗谉, 讚讻"注 注讜砖讛 爪讜专转 驻转讞 诪讻讗谉 讜诇讞讬 讜拽讜专讛 诪讻讗谉.





专讬讟讘"讗

讞爪专 砖专讜讘壮 驻转讞讬壮 讜讞诇讜谞讜壮 驻专砖状讬 讝状诇 诪讻诇 爪讚 讚诪砖讜诐 砖转讬 专讜讞讜壮 诇讗 讛讜讛 拽驻讚讬壮 讜谞讬转专 讘砖谞讬 驻住讬谉 讜诪讬讬专讬 讘驻转讞讬诐 讘注砖专 讚讗讬 讘讬讜转专 诪注砖专 讗驻讬诇讜 驻专爪讛 讗讞转 讗讜住专转 诇专讘 讜诇讗 诪讛谞讬讗 诇讬讛 爪讜专转 讛驻转讞 讜诪讛 砖讗讜诪专 专讘 讬讜住祝 诪讚讘专讬 专讘讬壮 谞诇诪讚 讻讜壮 谞专讗讛 诇驻讬 驻砖讜讟讜 讜讻谉 转专爪讜 讘转讜住驻壮 讘诪拽爪转谉 讚讗诇讬讘讗 讚专讘 讚讬讬拽 讜拽砖讛 诇讛诐 讚讗状讻 诇讚讬讚谉 讚诇讬转 诇谉 讚专讘 讬讛讬讛 驻专讜抓 诪专讜讘讛 注诇 讛注讜诪讚 谞讬转专 讘砖讘转 讻砖讬砖 讘讜 爪状驻 讜讗驻讬壮 诪讚壮 专讜讞讜转 讜讻讛讛讬讗 讚讻诇讗讬诐 讚诪讬讬转讬 讘住诪讜讱 讜讗状讻 诇讚讬讚谉 讗诇讬讘讗 讚专讘 讬讜住祝 诇诪讛 讛讜爪专讻讜 讘驻住讬 讘讬专讗讜转 诇讻诇 讗讜转谉 讚讘专讬诐 讜讙诐 诇讗 讛转讬专讜 讗诇讗 诇注讜诇讬 专讙诇讬诐 讜诇讘讛诪转诐 讘诇讘讚 讜诇讗 诇讗讞专讬壮 讬注砖讜 拽谞讬诐 诪讚壮 专讜讞讜转 讜拽谞讬诐 注诇 讙讘讬讛诐 讚讛讜讬 爪讜专转 驻转讞 讜诇砖转专讜 诇讻诇 讗讚诐 讜转讬专爪讜 砖讗讬谉 讛讻讬 谞诪讬 讗诇讗 砖讞砖砖讜 讻讬 讻砖讬讻谞住讜 砖诐 讛讙诪诇讬壮 讟注讜谞讬诐 砖讬驻诇讜 讛拽谞讬诐 讜讬转讘讟诇讜 讛诪讞讬爪讜壮 讜诇讗 注讜讚 讗诇讗 讚讻讬讜谉 砖讛讬讜 爪专讬讻讬谉 诇讛讙讘讬讛谉 诪驻谞讬 讻谞讬住转 讙诪诇讬诐 讛讬讜 谞讜驻诇讬诐 讘专讜讞 诪爪讜讬讛 讜讝讛 讛驻壮 讗讬谞讜 注讜诇讛 讬驻讛 讘诇讘 讜转讜 讚讛讬讗讱 讗驻砖专 砖讘讗 专讘 讬讜住祝 诇讜诪专 诪讚讘专讬 专讘讬壮 谞诇诪讚 讜讻讘专 讬讚讜注 砖讗讬谉 讛诇讻讛 讻专讘 讜讙诐 讘讘专讬讬转讗 砖讘讗谞讜 诇住讬讬注讜 诪讗讬讝讛 诪拽讜壮 讬讚注谞讜 砖讛讬讗 讗诇讬讘讗 讚专讘 讚讜拽讗 讜讛谞讻讜谉 讻讬 专讘 讬讜住祝 讗驻讬诇讜 讗诇讬讘讗 讚专讘谞谉 专爪讛 诇讚拽讚拽 讚驻专爪讛 讘讬讜转专 诪注砖专 诇专讘 讞砖讬讘讛 驻专爪讛 讜讙讚诇讛 讜诇驻讬壮 讗讬谉 诇讛 转拽谞讛 讘爪状驻 讜讞讻诪讬诐 讗讜诪专讬诐 砖讗祝 讝讛 讗讬谞讛 驻专爪讛 讻诇 讻讱 砖诇讗 讛讜注讬诇 诇讛 爪状驻 讜讗驻砖专 讚讗驻讬壮 专讘谞谉 诇讗 砖专讜 诇讛 讘讙壮 专讜讞讜转 讚诇讗 讛讜讛 驻诇讬讙讗 讚专讘讬 讻讜诇讬 讛讗讬 注诇讬讬讛讜 讜诪状诪 诪讚专讘 谞诇诪讚 诇专讘谞谉 讚诇讻诇 讛驻讞讜转 讚驻专讜抓 诪专讜讘壮 注诇 讛注讜诪讚 砖讛讬讛 驻专爪讛 讙诪讜专讛 诇讻诇 讘讗讬 注讜诇诐 砖诇讗 转讜注讬诇 诇讛 爪讜专转 驻转讞 讜讗谞谉 讚讞讬谞谉 讚诪拽状讜 讚专讘 诇讬讻讗 诇诪砖诪注 诪讬讚讬 讚讗讬讻讗 诇诪驻专讱 讗讘诇 讗驻砖专 砖讛讚讬谉 注爪诪讜 讗诪转 讻讚诪讜讻讞讬壮 诇谉 诪讛讛讬讗 讚驻住讬谉 讜诪讛 砖讗诪专 诇驻谞讬谞讜 讗讬诇讬诪讗 讘注砖专 讘讛讗 诇讬诪讗 专讘讬 讬讜讞谞谉 讘砖讘转 诇讗 讛拽砖讜 讘转讜住驻壮 讚讬诇诪讗 讗讬谉 讛讻讬 谞诪讬 讜诪砖讜诐 讚驻专讜抓 诪专讜讘讛 注诇 讛注讜诪讚 诇讗 转讜注讬诇 诇讜 爪讬专转 驻转讞 讜转专爪讜 砖讗诐 讛讬讛 讻谉 转驻砖讜讟 诪讬谞壮 讚专讘讬 讬讜讞谞谉 住讘专 诇讛 讚讬讜转专 诪注砖专 讗讬谞讜 谞讬转专 讘爪讜专转 驻转讞 讜讻住讘专讗 讚专讘 讬讜住祝 讚诇注讬诇 讚讗讬 诇讬转 诇讬讛 讚专讘 讜讚讗讬 驻专讜抓 诪专讜讘讛 诪讜转专 诇注谞讬谉 砖讘转 讜讗注状驻 砖讚讞讜 诇注讬诇 讚讘专讬 专讘 讬讜住祝 讛讬讬谞讜 讚讗驻砖专 讚驻专讜抓 诪专讜讘讛 注诇 讛注讜诪讚 砖讗讬谞讜 驻专讜抓 讘砖讜诐 诪拽讜诐 讘注砖专 拽诇 诪驻专爪讛 讘讬讜转专 诪注砖专 讗讘诇 讚诇驻专讜抓 诪专讜讘讛 诇讗 诪讛谞讬讗 爪讜专转 讛驻转讞 讛状讛 诇讬讜转专 诪注砖专 讜诇驻讬 讛驻讬专壮 讛讗讞专讜谉 讗讬谞讜 讻谉 讻讬 诇讚讘专讬 专讘 讬讜住祝 讗驻砖专 讚诇专讘谞谉 砖专讜 讬讜转专 诪注砖专 讘驻专爪讛 讜诇讗 砖专讜 驻专讜抓 诪专讜讘讛 注诇 讛注讜诪讚 讘爪讜专转 讛驻转讞 讗讘诇 讛谞讻讜谉 讚讗谞谉 讛砖转讗 讚讜诪讬讗 讚讻诇讗讬诐 诪讬讬专讬谞谉 讜讘讻诇讗讬诐 诇讗 砖讬讬讻讬 讚壮 诪讞讬爪讜转 讜讘诪讞讬爪讛 讗讞转 讚讬 砖谞注砖讬转 爪讜专转 讛驻转讞 讘讙讚专 讝讛 住讜诪讱 诪讻讗谉 讜讝讛 住讜诪讱 诪讻讗谉 讜讻砖讛讞讘专讜 砖诐 讚壮 拽讜谞讚专讬住讬谉 讝讛讜 诇讛转讬专 讚壮 诪讬谞讬 讻诇讗讬诐 讜讛讻诇 讬砖 诇讜 讚讬谉 诪讞讬爪讛 讗讞转 讜讙诐 诇注谞讬谉 砖讘转 讻砖讗诪专谞讜 砖谞讜讛讙 讗讜 讗讬谞讜 谞讜讛讙 诇讗 讚讘专谞讜 讗诇讗 诇注谞讬讬谉 诪讞讬爪讛 讗讞转 讜讘砖讗专 讛专讜讞讜转 注讜诪讚讬谉 讗讜 砖讛讜讗 注讜诪讚 讻驻专讜抓 讜讝讛 讘专讜专 注讬状诇 讚讗驻讬壮 专讬砖 诇拽讬砖 诇讗 讛转讬专 讘砖讘转 讗诇讗 讻砖讛注讜诪讚 诪专讜讘讛 讜专讘讬 讬讜讞谞谉 讗住专 讗祝 讻砖讛注讜诪讚 诪专讜讘讛 讜讛讬讬谞讜 讚诪转诪讛壮 讚讗讬 讘注砖专 讛讬讻讬 驻诇讬讙 专讘讬 讬讜讞谞谉 讘讬谉 讚注讜诪讚 诪专讜讘讛 讜讝讛 谞讻讜谉 诇专讘讬壮 讝状诇 讜讘转讜住驻壮 转讬专爪讜 讙诐 讻谉 讻讝讜:



讗诪讬 驻讬转讞讬 砖讬诪讗讬 驻诇讬讙讬 讘讛 专讘 专讞讜诪讬 讜专讘 讬讜住讬 讞讚 讗诪专 讚诇讬转 诇讬讛 砖拽驻讬. 驻讬壮 砖讗讬谉 砖诐 转讬拽讜谉 诪讝讜讝讜转 诪谉 讛爪讚 讜讚诇讗 讻驻专砖状讬 讝状诇 讚诇讬转 诇讬讛 转拽专讛 驻专砖状讬 讝状诇 砖讛驻转讞讬诐 驻专讜爪讬诐 诇诪注诇讛 讜讗讬谞讜 谞讻讜谉 讗诇讗 诇讜诪专 砖诇讗 谞转谞讜 砖诐 转拽专讛 讛谞拽专讗 讘诇砖讜谉 讛讻转讜讘 诪砖拽讜祝 讜讻诇 讻讬讜爪讗 讘讝讛 讗讬谞讜 讗诇讗 讻讞讜专 讘注诇诪讗:



讘诪讗讬 注住拽讬谞谉 讗讬诇讬诪讗 诪谉 讛爪讚. 驻讬壮 专讬状祝 讝状诇 砖谞转谉 拽谞讛 住诪讜讱 诇拽讜谞讚住 讜注砖讛 驻转讞 讘讝讜讬转 讜诇讬砖谞讗 讚诪谉 讛爪讚 讛讻专讬讞讜 诇驻专砖 讻谉 讗讘诇 讗讬 讗驻砖专 诇驻专砖 讻谉 讞讚讗 讚讗诐 讻谉 诇诪讛 讬讗诪壮 专讘 讞住讚讗 讚爪讜专转 讛驻转讞 砖注砖讗讛 诪谉 讛爪讚 诇讗 注砖讛 讻诇讜诐 讚讛讗 注讚 讻讗谉 诇讗 拽讗诪专 转诇诪讜讚讗 诇注讬诇 讗诇讗 讚驻转讞讗 讘拽专谉 讝讜讬转 诇讗 注讘讚讬 讗讬谞砖讬 讗讘诇 讘讝讜讬转 注讘讚讬 讜讻讚驻专讬砖 诇注讬诇 讜谞讬讞讜砖 讚讬诇诪讗 砖讘拽讬 驻转讞讗 专讘讗 讜注讬讬诇讬 讘驻转讞讗 讝讜讟讗 讜注讜讚 讚诪讗讬 诪转专爪讬壮 讗诇讗 注诇 讙讘讬 讛讜讛 诇谉 诇诪讬诪专 讗诇讗 讘讗诪爪讬注转谉 讜注讜讚 讛拽谞讬诐 讗诇讗 砖谞转谉 住诪讜讱 诇讝讜讬转 诪讗谉 讚讻专 砖诪讬讛讜 讚讛讗 专讘讬 讬爪讞拽 诇讗 讗讚讻专 讗诇讗 讚壮 拽讜谞讚专住讬谉 讜讛谞讻讜谉 讻讚驻专砖状讬 讝状诇 讚诪谉 讛爪讚 讛讬讬谞讜 砖讛拽谞讛 砖谞讜转谉 注诇 讙讘讬讛谉 讗讬谞讜 注诇 讙讘讬 讛拽谞讬诐 讗诇讗 诪谉 讛爪讚 注诇 驻谞讬讛诐 讗讜 住诪讜讱 诇专讗砖谉 讗讜 讘讗诪爪注讬转谉 讻讙讜谉 讝讛[image: ]





 讜讻讬 讛讗讬 讙讜讜谞讗 诇讗 诪讬讞讝讬 讻爪讜专转 驻转讞 讜诇讛讻讬 讗诪专 专讘 讞住讚讗 讚诇注谞讬谉 砖讘转 诇讗 注砖讛 讻诇讜诐 讜诪讬讛讜 诪讛 . 砖驻讬专砖状讬 讝状诇 砖谞转谉 讛拽谞壮 讘讗诪爪注讬转谉 诇讗讜 讚讜拽壮 讚讗状讻 诇诪讛 诇讬 诇讗讜拽讜诪讛 讘砖谞转谞讜 注诇 讙讘谉 谞讬诪讗 讗驻讬壮 诪谉 爪讚 讜讻砖讛讜壮 住诪讜讱 诇专讗砖谉 讗诇讗 讜讚讗讬 讻讚驻专讬砖谞讗:





讛诪讗讬专讬

讞爪专 砖专讘讛 驻转讞讬诐 讜讞诇讜谞讜转 讬专讗讛 诪住讜讙讬讗 讝讜 讘注谞讬谞讛 拽爪转 讚讘专讬壮 砖专讗讜讬 诇转诪讜讛 注诇讬讛诐 讜诪讻诇 诪拽讜诐 爪专讬讻讬诐 讗谞讜 诇讛注讬专讱 转讞诇讛 讘讘讬讗讜专 讛住讜讙讬讗 讚专讱 拽爪专讛 讜讛讜讗 砖讗诪专 注诇 诪讛 砖讛讬讛 专讘 讗讜诪专 砖讗讬谉 爪讜专转 驻转讞 诪讜注讬诇 诇专讞讘 讬讜转专 诪注砖专 诪讚讘专讬 专讘讬谞讜 谞诇诪讜讚 注诇 讞爪专 砖专讜讘讛 专状诇 专讜讘 讗专讘注转 讚驻谞讜转讬讛 驻转讞讬诐 讜讞诇讜谞讜转 砖讗讬谞讛 谞转专转 讘爪讜专转 驻转讞 讗讞专 砖讛驻专讜抓 诪专讜讘讛 砖讛专讬 驻专讜抓 诪专讜讘讛 讘讞爪专 (讘专讞讘) [讗讜住专 讻专讞讘] 讬转专 诪注砖专 讘诪讘讜讬 讜讻砖诐 砖讬转专 诪注砖专 讗讬谉 爪讜专转 驻转讞 诪讻砖讬专转讜 讘诪讘讜讬 讻讱 驻专讜抓 诪专讜讘讛 讘讞爪专 讗讬谉 爪讜专转 驻转讞 诪讻砖讬专讜:



讝讛讜 转讞诇转 讛砖诪讜注讛 讜讙讗讜谞讬 讛专讗砖讜谞讬壮 讚拽讚拽讜 诪诪谞讛 砖讬转专 诪注砖专 讗讬谞讜 讗讜住专 讘讞爪专 讗诐 注讜诪讚 砖诇讛 讻驻专讜抓. 讜诪讻诇 诪拽讜诐 讙讚讜诇讬 讛驻讜住拽讬壮 讜讛诪讞讘专讬壮 讜讙讚讜诇讬 讛诪驻专砖讬壮 驻住拽讜 砖讗祝 讞爪专 讬转专 诪注砖专 驻讜住诇 讘讜 讗祝 讘注讜诪讚 诪专讜讘讛 砖讗讬谉 讛讻砖专 讘爪讚讬 讞爪专 讜诪讘讜讬 讗诇讗 讘注砖专 讜诇诪讟讛 诪讛诐 讜讘注讜诪讚 讻驻专讜抓 砖讻诇 讬转专 诪注砖专 驻专爪讛 讛讬讗 讜讗讬谉 驻专爪讛 谞讻砖专转 诇讗 讘诇讞讬 讜拽讜专讛 讜诇讗 讘驻住 讗专讘注讛 讜诇讗 讘注讜诪讚 诪专讜讘讛 讜讗诐 讻讚讘专讬讛诐 讛讬讛 诇讛诐 诇诇诪讜讚 讙诐 讻谉 砖驻专讜抓 诪专讜讘讛 讗讜住专 讘讞爪专 讜诇讗 讘诪讘讜讬 讜讝讛 驻砖讜讟 诇讗住讜专 讜讗诐 讻谉 讗转讛 爪专讬讱 诇驻专砖 砖讘讞爪专 讙讜驻讛 讛讬讛 讬讻讜诇 诇讜诪专 讛讜讗讬诇 讜讬转专 诪注砖专 驻讜住诇 讜驻专讜抓 诪专讜讘讛 驻讜住诇 诪讛 讬转专 诪注砖专 讗讬谉 爪讜专转 驻转讞 诪讜注讬诇 讘讜 讗祝 驻专讜抓 诪专讜讘讛 讗讬谉 爪讜专转 驻转讞 诪讜注讬诇 讘讜 讗诇讗 讗讙讘 讚住诇讬拽 诪诪讘讜讬 谞拽讟 诇讬讛 诪讘讜讬 讜讻谉 注讬拽专.



讜讗讞专 讻讱 爪专讬讱 砖转讚注 砖讛专讘讛 讙讗讜谞讬诐 讚拽讚拽讜 诪讻讗谉. 砖诪讗讞专 砖讗讬谉 讛诇讻讛 讻专讘 讗讬谉 讛诇讻讛 讘诪讛 砖诇诪讚讬诐 讛讬诪谞讜 讜讗诐 讻谉 讗祝 驻专讜抓 诪专讜讘讛 砖讘讞爪专 爪讜专转 驻转讞 诪讻砖讬专讜 讗祝 讘讻诇 爪讚讬 讛讞爪专 讜讗诐 讻谉 讞爪专 驻专讜爪讛 诪讚壮 专讜讞讜转讬讛 讜讬砖 讘讛 爪讜专转 驻转讞 诇讻诇 专讜讞 谞转专转 讘诇讗 诪讞讬爪讛 讻诇诇 讜讻诪注砖讛 砖诇 拽讜谞讚住讬谉 讚谞讝讻专 讘住讜讙讬讗 讝讜 讻诪讜 砖讬转讘讗专. 讜拽爪转 讙讚讜诇讬 讛讚讜专 诪转诪讬讛讬诐 注诇讬讛 砖讗诐 讻谉 驻住讬 讘讬专讗讜转 砖诇讗 讛讜转专讜 讗诇讗 诇注讜诇讬 专讙诇讬诐 讬注诪讬讚讜 拽谞讛 注诇 讙讘讬讛谉 讜讬讜转专 诇讻诇 讗诇讗 砖讘转讜住驻讜转 转讬专爪讜 讗讬谉 讛讻讬 谞诪讬 讗诇讗 砖讛讬讛 讛专讜讞 诪讜诇讬讻诐 诇专讜讘 讙讘讛诐 讜注讜讚 砖讛讬讜 谞讻谞住讬谉 砖诐 讘讙诪诇讬诐 讟注讜谞讬诐 讜讗祝 讛讙诪诇讬诐 讛讬讜 谞讜讙注讬诐 讘讛诐 讘诪砖讗诐 讜讗祝 诇注谞讬谉 砖讬讬专讗 讛转讬专讜 讘讞讘诇讬诐 注诇 讙讘讬 拽讜谞讚讬住讬谉. 讜诪讻诇 诪拽讜诐 讛诐 诪驻专砖讬壮 讘讚专讱 讗讞专转 讜讻转讘讜 砖诇讗 谞讗诪专 讚讘专 讝讛 讗诇讗 讘讚讜驻谉 专讘讬注讬 砖注诇讬讜 讗诪专讜 讘专讞讘 诪注砖专 讜讗诐 讬砖 讘讜 爪讜专转 驻转讞 讗讬谞讜 爪专讬讱 诇诪注讟 讗讘诇 讘讻讜转诇讬诐 砖讘爪讚讬 讛诪讘讜讬 讗讬谉 爪讜专转 驻转讞 诪讻砖讬专 讘讬转专 诪注砖专 讜讛诐 诪驻专砖讬诐 砖讚注转 专讘 讛讜注讬诇谞讜 诇讻讱 砖诪讗讞专 砖讛讜讗 诪讞诪讬专 讘讛 讗祝 讘专讘讬注讬转 讚讬讬谞讜 砖谞讞诇讜拽 注诪讜 讘讛 讛讗 讘砖讗专 讚驻谞讜转 谞讜讚讛 诇讜 讘诪讘讜讬 讜讻谉 讘讞爪专 讜讻谉 讛讚讬谉 讘驻专讜抓 诪专讜讘讛 砖诇讗 讬讻砖讬专谞讜 爪讜专转 驻转讞 讜诇注讜诇诐 讗讬谉 爪讜专转 驻转讞 诪讻砖讬专 讗诇讗 讘注砖专 诇讘讚 讜讘驻专讜抓 讻注讜诪讚 讜讗祝 讘转诇诪讜讚 讛诪注专讘 讗诪专讜 讘诪转谞讬壮 砖诇 讞讘诇讬诐 讗讬谉 驻讗讛 诪爪诇转 讬讜转专 诪注砖专 讗诇讗 砖讗祝 讘讙讘讜讛 诪注砖专讬诐 讗诪专讜 砖诐 砖讗讬谞讜 诪讻砖讬专 谞专讗讛 砖讗讬谞讜 讛讜诇讱 注诇 砖讬讟转 讙诪专讗 砖诇谞讜. 讜讙讚讜诇讬 讛诪讞讘专讬壮 谞讜讟讬诐 诇讚注转 讗讞专转 砖爪讜专转 驻转讞 诪讜注讬诇 诇讬转专 诪注砖专 讗讘诇 诇讗 诇驻专讜抓 诪专讜讘讛 讜讛讜讗 砖讻转讘讜 讻诇 诪讞讬爪讛 砖驻专讜抓 砖诇讛 诪专讜讘讛 注诇 讛注讜诪讚 讗讬谞讛 诪讞讬爪讛 讗讘诇 驻专讜抓 讻注讜诪讚 诪讜转专 讜讘诇讘讚 砖诇讗 讬讛讗 砖诐 驻专爪讛 讬转专 诪注砖专 讗讬谞讛 诪驻住讚转 讛诪讞讬爪讜转 讜讛讜讗 砖诇讗 讬讛讗 驻专讜抓 诪专讜讘讛 讜诪讻诇 诪拽讜诐 讘专讗砖 讛诪讘讜讬 砖讛讜讗 讻讜转诇 专讘讬注讬 注诇 (讻专讻讱) [讻专讞讱] 讗转讛 诪讻砖讬专讜 讘爪讜专转 驻转讞 讘讬转专 诪注砖专 讜驻专讜抓 诪专讜讘讛. 讜诪驻诇砖 砖讛讻砖专讜 讘爪讜专转 驻转讞 诪讻讗谉 讜诇讞讬 诪讻讗谉 讚讜拽讗 讘砖讗讬谞讜 讬转专 诪注砖专:



讜谞砖讜讘 诇讘讬讗讜专 讛住讜讙讬讗 讜讛讜讗 砖讛砖讬讘讜 砖讗讬谉 诇讚诪讜转 讬转专 诪注砖专 诇驻专讜抓 诪专讜讘讛 砖讬转专 诪注砖专 诇讗 讛讜转专 诇专壮 诪讗讬专 讘驻住讬 讘讬专讗讜转 砖讛专讬 诇讗 讛讻砖讬专 讗诇讗 讘砖讬注讜专 砖诇 砖谞讬 专讘拽讬诐 砖诇 砖诇砖 砖诇砖 讜砖讬注讜专 讻诇 驻专讛 讗诪讛 讜砖谞讬 砖诇讬砖讬诐 讜谞诪爪讗 讘讬谉 讻诇诐 专讞讘 注砖专 讗讘诇 驻专讜抓 诪专讜讘讛 讛讜转专 砖诐 诇讚讘专讬 讛讻诇 讜讬讛谞讛 讘讜 爪讜专转 驻转讞 讜讗注驻状讬 砖讛砖讬讘讜 讛讜讗 讞讜讝专 讜诪住讬讬注讜 诪诪讛 砖讗诪专讜 专讘讛 讘讛谉 驻转讞讬诐 讻砖专 讜讘诇讘讚 讘注讜诪讚 诪专讜讘讛 讗诇诪讗 砖讘驻专讜抓 诪专讜讘讛 讗讬谉 爪讜专转 驻转讞 诪讜注讬诇 讗诇讗 砖讛注诪讬讚讜讛 讘驻转讞讬 砖讬诪讗讬 专状诇 砖注专讬诐 砖讜诪诪讬谉 讜谞讞诇拽讜 讘驻讬专讜砖讜 讞讚 讗诪壮 讚诇讬转 诇讛 砖拽驻讬 讜讞讚 讗诪壮 讚诇讬转 诇讛 转拽专讛 讜注谞讬谉 砖讬拽驻讬 驻讬专砖讜 诪拽爪转 讙讗讜谞讬诐 诪砖拽讜祝 诇诪注诇讛 讻注讬谉 拽谞讛 注诇 讙讘讬讛谉 讗诇讗 砖注拽专 讛讚讘专讬诐 讻讚讘专讬 讙讚讜诇讬 讛专讘谞讬诐 砖驻专砖讜 讻谉 讘注谞讬谉 转拽专讛 讜驻专砖讜 讘砖讬拽驻讬 砖讗讬谉 砖诐 注诪讜讚讬诐 诪讻讗谉 讜诪讻讗谉 讻讙讜谉 砖谞讞诇爪讜 讛讗讘谞讬诐 诪讻讗谉 讜诪讻讗谉 讜讗讬谉 拽谞讛 砖诪讻讗谉 讜诪讻讗谉 讗诇讗 讻注讬谉 讙讚讜讚讬 注讚 砖谞驻住讚讛 爪讜专转 讛驻转讞 讜讛专讬 讘讬谉 讝讛 讜讘讬谉 讝讛 讗讬谉 讻讗谉 爪讜专转 驻转讞 讜讗转讛 爪专讬讱 注诇 讻诇 驻谞讬壮 讘讛 诇注讜诪讚 诪专讜讘讛 讛讗 讻诇 砖爪讜专转 驻转讞讜 讻转拽谞讛 爪讜专转 驻转讞 诪讻砖讬专 讗祝 讘驻专讜抓 诪专讜讘讛 讜讻谉 讛诇讻讛 注诇 讛讚专讱 砖讻转讘谞讜.



讜讞讝专讜 讜诪爪讗讜 砖讗祝 专壮 讬讜讞谞谉 住讜讘专 讻专讘 砖诇讗 诇讛转讬专 讬转专 诪注砖专 讘爪讜专转 驻转讞 诪讗讞专 砖谞注抓 讗专讘注讛 拽讜谞讚讬住讬谉 讘讗专讘注 驻谞讜转 讛砖讚讛 讜诪转讞 讝诪讜专讛 注诇 讙讘讬讛谉 诪讝讛 诇讝讛 讻注讬谉 爪讜专转 驻转讞 讜讛转讬专讜 诇讜 诇注谞讬谉 讻诇讗讬诐 砖讗诐 讬砖 讙驻谞讬诐 转讜讱 讛拽讜谞讚讬住讬谉 讬讛讗 讝讜专注 讞讜爪讛 诇讛谉 讘诇讗 讛专讞拽讛 讜专讜讗讬谉 讝诪讜专讛 讛诪转讜讞讛 讻讻讜转诇 诪驻住讬拽 砖讝讛 住讜诪讱 (诪讙讚专) 诇讙讚专 [诪讻讗谉] 讜讝讛 住讜诪讱 诪讻讗谉 砖讛专讬 诪讻诇 诪拽讜诐 讗注驻状讬 砖讬砖 砖诐 讬谞讬拽讛 讗讬谉 讻讗谉 诪专讗讬转 讛注讬谉 讜讛转讬专 专壮 砖诪注讜谉 讘谉 诇拽讬砖 讻谉 诇注谞讬谉 砖讘转 诇讟诇讟诇 讘转讜讻讜 讻讗诇讜 讛讬讛 讛讻讜转诇 讘谞讜讬 讜专壮 讬讜讞谞谉 讗住专 (讜诪讗讬) [讜讘诪讗讬] 讻诇讜诪专 讝诪讜专讛 讝讜 [讛诪转讜讞讛] 砖谞讞诇拽讜 讘讛 诇注谞讬谉 砖讘转 讻讬爪讚 讛讬讗 注讜诪讚转 讗讬诇讬诪讗 诪谉 讛爪讚 专状诇 砖谞注抓 讛讝诪讜专讛 讜诪转讞讛 注诇 讛拽讜谞讚住 讜讻谉 讘砖诇砖转诐 [讜讘讻讬] 讛讗 诪讬 砖专讬 专讬砖 诇拽讬砖 讜讛讗 讗诪壮 专讘 讞住讚讗 爪讜专转 驻转讞 砖注砖讗讛 诪谉 讛爪讚 诇讗 注砖讛 讻诇讜诐 讻诪讜 砖讬转讘讗专 讘住诪讜讱 讗诇讗 注诇 讙讘谉 专状诇 诪讝讛 诇讝讛 注诇 讛讚专讱 砖驻讬专砖谞讜 注诇 讙讘讬 讻诇谉 讜讘诪讗讬 讻诇讜诪专 讻诪讛 专讬讜讞 讘讬谉 拽讜谞讚住 诇拽讜谞讚住 讗讬 讘注砖专 诇讘讚 诇诪讛 讗住专 专壮 讬讜讞谞谉 讗诇讗 诇讗讜 讘讬转专 诪注砖专 讜讗祝 诪讻讗谉 讗转讛 诇诪讚 诪讛 砖讚拽讚拽讜 专讘讬诐 诇诪注诇讛 诇讛转讬专 讘爪讜专转 驻转讞 讗祝 驻专讜抓 诪专讜讘讛 讜讝讜 谞专讗讬转 讻专讗讬讛 讘专讜专讛 诇讚注转讬 讗诇讗 砖诇砖讗专 讚注讜转 讗转讛 讚讜讞讛 住讜讙讬讗 讝讜. 讜诪讻诇 诪拽讜诐 转讬专爪讛 讘注砖专 讜诪谉 讛爪讚 讜谞讞诇拽讜 讘爪讜专转 驻转讞 砖诪谉 讛爪讚 讗诐 诪讻砖讬专 讗诐 诇讗讜.





转讜住驻讜转 专讬"讚 (诪讛讚讜专讛 转谞讬谞讗)

讚诇讬转 诇讛讜 砖拽驻讬 驻讬' 诪讝讜讝讜转 诪谉 讛讻转诇讬诐 诪爪讚 讝讛 讜诪爪讚 讝讛 砖讬讛讗 讛讚诇转 砖讜拽祝 注诇讬讛谉 讛谞拽专讗讬诐 讘诇注"讝 驻专砖讟讟"讬 讜讛谉 讘诪拽讜诐 拽谞讛 诪讬讻谉 讜拽谞讛 诪讬讻谉:





诪讛专砖"讗 - 讞讬讚讜砖讬 讛诇讻讜转

讘讚"讛 讞爪专 砖专讜讘讛 讻讜' 讜讬"诇 讚讗讬谉 诇诇诪讜讚 讗诇讗 注诇 讚' 诪讞讬爪讜转 讻讜' 讛讜讬 讻诪讜 驻专讜抓 诪专讜讘讛 讘讚' 讻讜' 注讻"诇 讜诇讬讻讗 诇讗拽砖讜讬讬 讚讗讻转讬 诪讞讬爪讛 讗' 讬讜讻讬讞 讚诪讛谞讬 爪讜专转 讛驻转讞 讘驻专讜抓 诪专讜讘讛 讜诇讗 诪讛谞讬 讘讬转专 诪讬' 讚讬"诇 讻讬讜谉 讚讗讬谉 讬讻讜诇 诇诇诪讚讜 讘讘谞讬谉 讗讘 诇讬讻讗 诇诪讬诪专 讘讬讛 谞诪讬 讬讜讻讬讞 讜讻讛"讙 讻转讘讜 讛转讜住' 诇注讬诇 讙讘讬 拽"讜 讘讚"讛 讗讬谞讜 讚讬谉 砖讬讛讗 讻讜' 讜讚讜"拽:

